b'\n_START_ARTICLE_\nPierre-Simon Laplace\n_START_SECTION_\n\xc5\xbdivljenje in delo\n_START_PARAGRAPH_\nLaplace je napisal temeljna dela nebesne mehanike, neodvisno od Kanta je izdelal nebularno domnevo o nastanku Oson\xc4\x8dja. Razvil je Laplaceovo transformacijo in Laplaceovo ena\xc4\x8dbo. Njegovo delo je vzpodbudilo nastanek matemati\xc4\x8dne astronomije. V svojem delu Nebesna mehanika (M\xc3\xa9canique C\xc3\xa9leste) (1799-1825) je povzel in raz\xc5\xa1iril delo svojih predhodnikov. V njem je prevedel Newtonovo geometrijsko obravnavo klasi\xc4\x8dne mehanike na obravnavo s pomo\xc4\x8djo infinitezimalnega ra\xc4\x8duna, ter tako odprl \xc5\xa1ir\xc5\xa1o mno\xc5\xbeico problemov.'